ธปท.แต่งตั้ง "ปกรณ์ นิลประพันธ์" เป็นกรรมการกนส.ใหม่
ธปท.แต่งตั้ง "ปกรณ์ นิลประพันธ์" เป็นกรรมการผู้ทรงคุณวุฒิในกนส. แทน "จารุวรรณ เฮงตระกูล" ที่ครบวาระ
31 พ.ค. 2560

ธปท.แต่งตั้ง "ปกรณ์ นิลประพันธ์" เป็นกรรมการผู้ทรงคุณวุฒิในกนส. แทน "จารุวรรณ เฮงตระกูล" ที่ครบวาระนายพฤทธิพงศ์ ศรีมาจันทร์ เลขานุการ คณะกรรมการธนาคารแห่งประเทศไทย( บอร์ด ธปท.) กล่าวว่า การประชุมบอร์ด ธปท.เมื่อวันที่ 24 พ.ค.ที่ผ่านมาที่ประชุมได้ดำเนินการคัดเลือก ผู้ทรงคุณวุฒิ และมีมติแต่งตั้ง นายปกรณ์ นิลประพันธ์ เป็นกรรมการผู้ทรงคุณวุฒิในคณะกรรมการนโยบายสถาบันการเงิน (กนส.) แทน น.ส.จารุวรรณ เฮงตระกูล กรรมการเดิมที่พ้นจากตำแหน่งก่อนครบวาระทั้งนี้ การแต่งตั้งกรรมการในกนส.ดังกล่าวนี้จะมีผลบังคับใช้ ตั้งแต่วันที่ 1 มิ.ย.2560 เป็นต้นไป และมีวาระการดำรงตำแหน่งเท่ากับวาระที่เหลืออยู่ของกรรมการท่านเดิม คือ จนถึงวันที่ 31 ต.ค. 2560 นี้สำหรับ กนส. จะทำหน้าที่ในการกำหนดนโยบายระบบสถาบันการเงินของ ธปท. ให้เป็นไปอย่างเหมาะสม รอบคอบ เพื่อให้ระบบสถาบันการเงินไทยมีเสถียรภาพมั่นคง ตามแนวนโยบายธปท. ที่ต้องการกำกับดูแลให้สถาบันการเงินทำหน้าที่ตอบสนองความต้องการของภาคเศรษฐกิจจริงได้อย่างมีประสิทธิภาพ มีความสามารถในการแข่งขัน และมีเสถียรภาพในแง่ความมั่นคงของสถาบันการเงินแต่ละแห่งและให้สถาบันการเงินอยู่ภายใต้หลักการ 5 ด้าน คือ1.​​​​​​​​​ดูแลให้สถาบันการเงินมีความมั่นคง และมีระบบบริหารความเสี่ยงที่ดี (Prudent) 2.ส่งเสริมให้สถาบันการเงินมีประสิทธิภาพ (Efficiency) 3.ดูแลให้สถาบันการเงินมีธรรมาภิบาลที่ดี (Good Governance) 4.ให้สถาบันการเงินดำเนินธุรกิจอย่างเป็นธรรมต่อลูกค้าและประชาชน (Fair and Customer Protection) และ 5.กำกับสถาบันการเงินเพื่อดูแลระบบเศรษฐกิจ (Macro Prudential) ​